b'\n_START_ARTICLE_\nAstronomisko telegrammu centr\xc4\x81lais birojs\n_START_PARAGRAPH_\nAstronomisko telegrammu centr\xc4\x81lais birojs (ang\xc4\xbcu: Central Bureau for Astronomical Telegrams, CBAT) ir ofici\xc4\x81la starptautiska instit\xc5\xabcija, kura apkopo un izplata t\xc4\x81l\xc4\x81k inform\xc4\x81ciju, kas saist\xc4\xabta ar \xc4\xabslaic\xc4\xabgiem astronomiskiem notikumiem\xc2\xa0\xe2\x80\x94\xc2\xa0kom\xc4\x93t\xc4\x81m, dabiskajiem pavado\xc5\x86iem, nov\xc4\x81m, supernov\xc4\x81m u.c. Parasti astronomi, tikl\xc4\xabdz atkl\xc4\x81ju\xc5\xa1i kaut ko jaunu, inform\xc4\x93 par to CBAT, savuk\xc4\x81rt CBAT p\xc4\x81rbauda faktu patiesumu un, ja tie\xc5\xa1\xc4\x81m nov\xc4\x93rots jauns objekts, dod tam nosaukumu. Parasti jaunatkl\xc4\x81tais objekts tiek nosaukts t\xc4\x81 atkl\xc4\x81j\xc4\x93ja v\xc4\x81rd\xc4\x81.'